Tatsächlech hani ne am nächschte tag troffe. D schwinge isch repariert gsy und ou d  schrube vom wächsler isch dür nes originauteili ersetzt worde. Zäme hei mer die haarschtröibendi kulisse beougöpflet u dr Aldi het no dr lookout-path entdeckt, woni am vordere tag vergäbens ha gsuecht. Ohni irgend en abschrankig hei mer bis a üsserscht rand vo der überhängende wand chönne vordringe. Natürlech hei mer das ufem buuch ligend gmacht, u no so hei mer hönne schiss gha; aber es isch e heideschpass gsy. Am abe sy mer no i d bar vo dr Frontier Lodge gange. Dört isch so richtig schtimmig ufcho, wo sech  dr musiker bimne schtromusfau ohni verschtercher het i ds züg gleit.